כיכר המפרשים

כיכר הַמִּפְרָשִׂים (המכונה גם בשיבוש הלשון כיכר המפרשיות) היא מעגל תנועה באשדוד הקרוי על שם יהדות סלוניקי, ומחבר את שדרות מנחם בגין ומשה דיין וכן את רחוב אקסודוס. 

במרכז הכיכר נמצא פסל המפרשים שנועד לדמות מפרשים השטים על פני הים. הפסל נוצר על ידי הפסל ישראל הדני. הכיכר נחנכה ביוני 1999.

בחגיגות יום העצמאות נערכות הופעות בכיכר.

== פסל המפרשים ==
פסל המפרשים נוצר על ידי הפסל ישראל הדני. הפסל נישא לגובה של 15 מטרים, ועשוי פלדה מרותכת. גופם של המפרשים שקוע ברצפת הכיכר – שנועדה לדמות את הים – ואילו הפסל מדמה את המפרשים השטים על פניו.

עיריית אשדוד נוהגת – בדומה לכיכר עין השמש ("היובל") – להאיר באור צבעוני את הפסל בלילות לציון הזדהות עם אירועים לאומיים ועולמיים כמתקפות טרור על ישראל ועם מלחמותיה, וכן לשם הגברת מודעות, למשל בחודש המודעות לסרטן.

ב-2006, לרגל יובל לעיר אשדוד, הנפיק דואר ישראל דף מזכרת שבמרכזה כיכר המפרשים.

ב-2016, דמות הפסל הושאלה לסמלה החדש של עיריית אשדוד לרגל ציון 60 שנים להיווסדות העיר, בעיצובו של תושב העיר, שמואל יהודה אויש.

ב-2018 הפסל עבר שיפוץ ותחזוקה.

בינואר 2022 הוצב פסל נוסף של ישראל הדני בקרבת כיכר המפרשים – הפסל מחווה ספירלית בכיכר גן העיר המובילה לכיכר המפרשים במורד שדרות מנחם בגין.
איור ביצירתו של דין גרוברד, שהקדישה [[האקדמיה ללשון העברית לכבוד תושבי אשדוד שספגו ירי רקטי מרצועת עזה במבצע עלות השחר, אוגוסט 2022|ימין]]
בנובמבר 2023, במהלך מלחמת חרבות ברזל, יחד עם כיכר עין השמש (היובל) הפסל הואר בצהוב כאות סולידריות עם הישראלים שנחטפו לעזה במלאת חודש למתקפת הפתע הטרוריסטית של חמאס. בינואר 2024, הפסל הואר בכתום לציון יום הולדת שנה לכפיר ביבס – תינוק ישראלי שנחטף לעזה עם משפחתו במהלך הטבח בניר עוז.

== משמעות ==

הכיכר היא אות לזכר קהילת יהדות סלוניקי (ירושלים דבלקן), שהתיישבה ביוון לאחר גירוש ספרד והייתה שם לקהילה פורייה של עובדי נמל ותעשייה. בשנות ה-30 עלו כ-10,000 מבני הקהילה לארץ ישראל ותרמו תרומה מכרעת לתחום הימאות – רבים מהם עבדו בנמל חיפה, והם היו מעורבים באופן בולט בהקמת נמל תל אביב ותפעולו בעקבות השבתת נמל יפו במהלך המרד הערבי הגדול.<ref></ref><ref></ref> ב-1941, עם כניסת כוחות הכיבוש הגרמנים הנאצים, נשלחו 50 אלף מבני הקהילה למיתה במשרפות בגטאות אושוויץ ובירקנאו. הקהילה כמעט והושמדה כליל, ובסלוניקי לבדה נשארו רק 2,000 יהודים, כאשר ערב מלחמת העולם השנייה חיו בסלוניקי כ-55,000 יהודים.

חלקם הגדול של יהודי הקהילה ששרדו עלו לארץ ותרמו רבות בבניית נמלי תל אביב ויפו. בשנת 1965, עם הפסקת השימוש בנמל יפו וחניכתו של נמל אשדוד והפעלתו לשם פריקה וטעינה, בני הקהילה עברו לעיר, בנו בה את ביתם ועזרו בפיתוח הנמל.

על שלט הצופה לכיכר ומסביר על אודותיה, נכתב:

כמו כן, מובא בו הציטוט:

== גלריה ==
<gallery widths="250" heights="200" mode="packed">
קובץ:כיכר המפרשים באשדוד מוארת בכתום-אדום לציון יום הולדת שנה לכפיר ביבס בשבי החמאס, ינואר 2024.jpg|הפסל מואר בצבע כתום-אדום לציון יום הולדת שנה בשבי החמאס לכפיר ביבס
קובץ:Sails square illum. in yellow for Israeli hostages in Gaza, November 2023.jpg|קישור=|הפסל מואר בצהוב כאות סולידריות עם הישראלים שנחטפו לעזה במתקפת הפתע הטרוריסטית של חמאס
קובץ:כיכר המפרשים באשדוד – מוארת כחול לבן במלחמת חרבות ברזל, ינואר 2024.jpg|הפסל מואר בצבעי דגל ישראל לשמירת המורל במלחמת חרבות ברזל
קובץ:Sails square, Zvi Zilker campus and Gan Ha'ir square of Ashdod.jpg|קישור=|הפסל מואר בלילה – משמאל, קריית התרבות ע"ש צבי צילקר, ומימין, כיכר גן העיר והפסל "מחווה ספירלית" שנוצר גם הוא על ידי ישראל הדני ב-2022
קובץ:PikiWiki Israel 85149 sailors square in ashdod.jpg|קישור=|שלטי מידע בכיכר
</gallery>

== ראו גם ==

* סמל העיר אשדוד
* כיכר אילן רמון

== קישורים חיצוניים ==

* 
* 

== ביאורים ==

== הערות שוליים ==

קטגוריה:אשדוד: תחבורה
קטגוריה:אשדוד: כיכרות